Alsa (Šešuvis)
Alsa – kairysis Šešuvies intakas, įteka į ją 74,5 km nuo jos žiočių. Ištakos – Latakų kaime, šiauriau Viduklės. Teka pietų, pietvakarių kryptimi. Alsą kerta  3508  Viduklės geležinkelio stotis–Plačiuva–Paupys ,  196  Ariogala–Raseiniai–Kryžkalnis ,  A1  Vilnius–Kaunas–Klaipėda  keliai. Ryškių žiočių nėra – ties jomis suformuotas Paalsio tvenkinys. Intakai: kairysis – Švendra, dešinysis – Ruitinys. Švendros intakas – Vilpisis. Upėvardžio etimologija nėra labai aiški. Pasak vienos hipotezių, susidarė iš šaknies als- (plg. alsa „nuovargis“, alsus „varginantis, tvankus“), kuri galėtų sietis su vandens lėtumu.